லீலா சர்க்கார்

லீலா சர்க்கார் (Leela Sarkar) என்பவர் தென்னிந்தியாவின் கேரளாவைச் சேர்ந்த சிங்கப்பூர் - இந்திய மலையாள மொழி எழுத்தாளர் ஆவார். இவர் 1993-ல் சாகித்திய அகாதமி மொழிபெயர்ப்பு விருதினையும், 2000-ல் மொழிபெயர்ப்புக்கான கேரள சாகித்திய அகாதமி விருதையும் வென்றார்.

வாழ்க்கை வரலாறு 
லீலா சிங்கப்பூரில் 1934 மே அன்று பிறந்தார். இவரது தந்தை, மருத்துவர் கே.கே. மேனன், கேரளா மாநிலம் திருச்சூர் மாவட்டம், கொடகராவைச் சேர்ந்தவர். இவரது தாயார் கேரளாவின் இரிஞ்ஞாலக்குடா, தொட்டிப்பல் பகுதியைச் சேர்ந்தவர். இரண்டாம் உலகப் போரின் போது, லீலாவின் குடும்பம் சிங்கப்பூரிலிருந்து இந்தியா திரும்பியது. ஆரம்பக் கல்வியை முடித்த பிறகு, திருச்சூரில் உள்ள தூய மேரிக் கல்லூரி மற்றும் எர்ணாகுளம் மகாராஜாவின் கல்லூரியிலும் பட்டம் பெற்றார். லீலா வங்காளத்தைச் சேர்ந்த திபேசு சர்க்காரை மணந்தார். இவர் இப்போது மும்பையில் வசித்து வருகிறார். லீலா, தாதரின் வங்க பாஷா பிரச்சார சமிதி நடத்திய பாடத்தில் பெங்காலி மொழியைக் கற்றுக்கொண்டார். இவர் 2004-ல் பெங்காலி-மலையாள அகராதியை வெளியிட்டார்.

பெங்காலி எழுத்தாளர்கள் எழுதிய பல புத்தகங்களை லீலா மலையாளத்தில் மொழிபெயர்த்தார். இவர் ஜஹாங்கீர் கலைக்கூடத்தில் ஒன்பது ஆண்டுகளுக்கும் மேலாக பணியாற்றினார். பின்னர், லீலா சி. ஆர். ஒய். சேவைச் சமூகத்தின் மும்பை அலுவலகத்தில் நிர்வாகியாக பணியாற்றினார்.

நூல் பட்டியல் 

 அபயம்
 அபிமன்யு
 அசமயம்
 அம்மா
 தூரதர்ஷினி
 மகாமோஹம்
 இச்சாமதி
 ஆரண்யகம்
 என்டே பெண்குட்டிக்கலாம்
 ஜரன்
 வம்சவ்ருக்ஷம்
 ஃபெரா
 சத்யம், அசத்தியம்
 கைவர்தகண்டம்
 ராமபாதசௌதரி
 பாரதிய சுவர்ண கதைகள் - முன்ஷி பிரேம்சந்த்
 ஆரண்யத்தின் அதிகாரம்
 மானஸா வசுதா
 நிலாபர்வதம்

விருதுகள் 

 2014-ல் பாரத் பவனின் விவர்க ரத்னம் விருது
 ஆரண்யத்தின் அதிகாரத்திற்காக 1993-ல் சாகித்திய அகாதமி மொழிபெயர்ப்புப் பரிசு
 மானசா வசுதாவிற்கு 2000ஆம் ஆண்டு கேரள சாகித்திய அகாதமி விருது

மேற்கோள்கள் 

மலையாள எழுத்தாளர்கள்
வாழும் நபர்கள்
1934 பிறப்புகள்